એક મહાત્માએ ભક્તોને કહ્યું કે, તમારો આત્મવિશ્વાસ વધારો. ભૂતકાળની અપ્રિય વાતોને યાદ કરી કરીને દુઃખી થવાનો કે ક્લેશ કરવાનો શો મતલબ? જો નિરંતર પોતાને દોષ દેતાં રહેશો, અંદરથી બળ્યા કરશો તો તમારી અમૂલ્ય યોગ્યતા અને શક્તિઓને ગુમાવી બેસશો. એવા નિરાશાજનક વિચારોને મગજમાંથી જેટલા જલદી બહાર કાઢી મૂકશો તેટલો ફાયદો થશે, નહિતર એ તમારી ઉન્નતિના માર્ગમાં બહુ મોટાં વિઘ્નો ઊભા કરશે. તમારી શક્તિઓ ઉ૫ર વિશ્વાસ કરો. તમે સતોગુણી છો, ઉન્નતિશીલ છો, સફળતાના અધિકારી છો, વિજય યાત્રાના માર્ગે આગળ વધી રહ્યા છો અને આગળ વધતાં જ રહો.